ทหารไทยส่งRMFรุ่นใหม่ลุยตราสารสั้น
&nbsp;
20 ส.ค. 2554

โพสต์ทูเดย์ — บลจ.ทหารไทยเปิดตัว RMF น้องใหม่ ลงทุนตราสารหนี้ระยะปานกลางถึงยาว ไม่อยากเสี่ยงหุ้น ลุ้นกำไรดีกว่ามันนี่มาร์เก็ต 
นายสมจินต์ ศรไพศาล กรรมการผู้จัดการ บริษัทหลักทรัพย์จัดการกองทุน (บลจ.) ทหารไทย เปิดเผยว่า บริษัทเตรียมออกกองทุนตราสารหนี้น้องใหม่ในตระกูลกองทุนรวมเพื่อการเลี้ยงชีพ (RMF) เพื่อเป็นทางเลือกแก่ผู้ที่ต้องการออมเงินในระยะยาวเพื่อการเลี้ยงชีพภายหลังการเกษียณอายุ ซึ่งไม่ต้องการลงทุนในหุ้นที่มีความเสี่ยงสูง ขณะเดียวกันยังคาดหวังผลตอบแทนเฉลี่ยที่สูงขึ้นกว่าการลงทุนในกองทุนตลาดเงิน (มันนี่มาร์เก็ต) หรือกองทุนตราสารหนี้ระยะสั้น 
บริษัทจึงออกกองทุนเปิดทหารไทยธนไพศาล เพื่อการเลี้ยงชีพเสนอขายครั้งแรกระหว่างวันที่ 1421 ก.ย. 2553 เน้นลงทุนในตราสารหนี้ระยะสั้นทั้งในและต่างประเทศ พร้อมทำสัญญาป้องกันความเสี่ยงจากอัตราแลกเปลี่ยนเต็มจำนวนและจะจัดการลงทุนเพื่อให้อายุเฉลี่ยของตราสารทั้งหมดของกองทุนอยู่ระหว่าง 0.5 ถึง 3 ปี โดยกองทุนเน้นลงทุนตราสารหนี้ภาครัฐ หรือตราสารหนี้ที่ออกโดยธนาคารที่มีกฎหมายเฉพาะจัดตั้งขึ้น ตราสารหนี้ภาคสถาบันการเงิน และตราสารหนี้ภาคเอกชนชั้นดี กองทุนเปิดทหารไทยธนไพศาล เพื่อการเลี้ยงชีพ มีมูลค่าเงินทุนโครงการ 2,000 ล้านบาท มีนโยบายลงทุนในเงินฝาก ตราสารหนี้ภาครัฐ ตราสารหนี้ที่ออกโดยธนาคารที่มีกฎหมายเฉพาะจัดตั้งขึ้น ตราสารหนี้ภาคสถาบันการเงิน และตราสารหนี้ภาคเอกชนชั้นดี สำหรับการลงทุนในประเทศระยะสั้นไม่เกิน 1 ปี ตราสารหนี้ที่ลงทุนจะต้องได้รับการจัดอันดับความน่าเชื่อถือระยะสั้นสองอันดับแรก คือ F1/F2 หรือเทียบเท่า ส่วนการลงทุนที่มีอายุมากเกิน 1 ปี ตราสารหนี้ที่ลงทุนต้องได้รับการจัดอันดับความน่าเชื่อถือระยะยาวตั้งแต่ระดับความน่าเชื่อถือในอันดับที่สามารถลงทุนได้ คือระดับ BBB หรือเทียบเท่าขึ้นไป ส่วนกรณีที่ลงทุนในต่างประเทศ ตราสารหนี้ระยะสั้นที่มีอายุไม่เกิน 1 ปี จะต้องได้รับการจัดอันดับความน่าเชื่อถือระยะสั้นสองอันดับแรก คือ F1/F2 หรือเทียบเท่า ส่วนตราสารหนี้ต่างประเทศที่มีอายุมากเกิน 1 ปี ต้องได้รับการจัดอันดับความน่าเชื่อถือระยะยาวตั้งแต่ระดับความน่าเชื่อถือในอันดับที่สามารถลงทุนได้ คือระดับ A หรือเทียบเท่าขึ้นไป ในกรณีที่เป็นตราสารด้อยสิทธิ์ต้องได้รับการจัดอันดับความน่าเชื่อถือในระดับสามารถลงทุนได้เท่านั้น นอกจากนี้ กองทุนจะทำการป้องกันความเสี่ยงจากอัตราแลกเปลี่ยนของเงินต้นและดอกเบี้ยที่คาดว่าจะได้รับทั้งหมด (Fully Hedge) 
“กองทุนเปิดทหารไทยธนไพศาลเพื่อการเลี้ยงชีพ ออกแบบขึ้นเพื่อส่งเสริมวัฒนธรรมในการออมแบบผูกพันในระยะยาว เพื่อให้มีเงินใช้จ่ายภายหลังการเกษียณอายุ ซึ่งผู้ลงทุนนอกจากจะได้รับสิทธิประโยชน์ทางภาษีแล้ว ยังจะได้รับผลตอบแทนในรูปของดอกเบี้ยและกำไรจากเงินลงทุน โดยสามารถคาดหวังผลตอบแทนเฉลี่ยที่สูงขึ้นกว่ากองทุนตลาดเงินหรือกองทุนตราสารหนี้ระยะสั้น ขณะเดียวกันผู้ลงทุนควรตระหนักถึงความเสี่ยงที่เพิ่มขึ้นได้จากการถือครองตราสารหนี้ภาคเอกชนรวมทั้งตราสารหนี้ต่างประเทศที่มีอยู่ภายใต้การบริหารจัดการของกองทุนบางส่วนแม้จะไม่เท่ากับความเสี่ยงจากการลงทุนในหุ้นก็ตาม ถือเป็นกองทุนทางเลือกใหม่ในตระกูล RMF 
ทั้งนี้ นับได้ว่าในตอนนี้ บลจ.ทหารไทย มีกองทุน RMF ที่เพรียบพร้อมครอบคลุมช่วงระยะเวลาและความเสี่ยงจากการลงทุนที่ผู้ลงทุนสามารถเลือกได้ตามความต้องการและความพอใจ กล่าวคือ กองทุนเปิดทหารไทยธนบดีเพื่อการเลี้ยงชีพ ซึ่งกองทุนเป็นที่รู้จักและได้รับความนิยมอยู่แล้ว โดยกองทุนนี้ถือว่าความมั่นคงสูงและความเสี่ยงต่ำเพราะทำการลงทุนในตลาดเงิน กองทุนเปิดทหารไทยธนไพศาลเพื่อการเลี้ยงชีพ กองทุนน้องใหม่ที่ทำการลงทุนในตราสารหนี้ และกองทุนตลาดทุนอีก 2 กองทุน คือ กองทุนเปิดทหารไทย SET50 เพื่อการเลี้ยงชีพ และ กองทุนเปิดทหารไทย Jumbo25 เพื่อการเลี้ยงชีพ”นายสมจินต์ กล่าว
นอกจากนั้นบริษัทเปิดขายกองทุนเปิดทหารไทย ไพรม์ฟันด์ รุ่นที่ 5 เน้นลงทุนในเงินฝาก ตราสารหนี้ที่เสนอขายทั้งในและต่างประเทศ อายุประมาณ 4 เดือน ขนาด 1,400 ล้านบาท ให้ผลตอบแทนลงทุนหลังหักค่าใช้จ่ายประมาณ 1.60% 
ทั้งนี้ กองทุนจะมีการกระจายการลงทุนทั้งในประเทศและต่างประเทศ ได้แก่หุ้นกู้ระยะสั้นธนาคารในประเทศด้วยสัดส่วนการลงทุนประมาณ 40% ตั๋วเงินคลัง พันธบัตรรัฐบาลและพันธบัตรธนาคารแห่งประเทศไทยด้วยสัดส่วนการลงทุนประมาณ 20% ส่วนที่เหลือจะลงทุนในรูปเงินฝากกับธนาคารบาร์เคลย์ สาขาสหรัฐอาหรับเอมิเรตส์ประมาณ 24% และตั๋วแลกเงินธนาคารในประเทศไทยประมาณ 16%กองทุนเปิดพันธบัตรเกาหลีใต้รุ่นที่ 108 อายุประมาณ 1 ปี 10 เดือน ขนาดเงินทุน 1,000 ล้านบาท ให้ผลตอบแทนลงทุนหลังหักค่าใช้จ่ายประมาณ 2.30% ป้องกันความเสี่ยงจากอัตราแลกเปลี่ยน เปิดขายครั้งแรกวันที่ 1521 ก.ย.นี้